Page:The booke of thenseygnementes and techynge that the Knyght of the Towre made to his doughters - 1902.pdf/175



ERE I leue the mater of the good wymmen and ladyes, but, my dere doughters, I pray yow that ye take ensample to them. And yf god gyue yow youre husbondes, soo that soone after ye be wydowes, wedded yow not ageyne for playsaunce ne for loue, but only by the counceylle and good wylle of alle youre parentes and Frendes. And thus ye shalle kepe your worship and honour sure and clene withoute repreef, and alle good shal therof come, bothe to yow and to your husbondes, for men shalle not scorne you behynde your back, as it is done to many whiche withoute takynge ony counceylle of theyr frendes and onely for theyr plesaunce wylle wedde themself.